107 
Men kan der saaledes ved Hjælp af Strømninger i Havet 
føres løst drivende Genstande fra Nordeuropas Kyst til Færøerne, 
er i hvert Tilfælde Havalgefloraens Fremkomst *) der forholds¬ 
vis let forklarlig. De mange Alger, navnlig fra Fjæren, som er 
udrustede med Luftblærer, kan ved Hjælp af disse i lang Tid 
holde sig svævende i Overfladen. Man finder næsten overalt, 
hvor man færdes paa Havet, omdrivende Tang, som ofte kan 
flyde langt udenfor dets egentlige Hjem. Kjellman omtaler 
(27, p. 73), at han har fundet Ascophijllnm nodosum og Fucus 
vesiculosus drivende paa Havet paa forskellige Bredder mellem 
Norge og Spitsbergen, og paa Sydkysten af Spitsbergen har han 
samlet Ascophyllum med talrige Polgsiphonia fastigiata. Han 
har ikke fundet disse Alger fastsiddende, men de angives af an¬ 
dre at voxe der, og i alle Tilfælde maa de være førte hertil 
ved Hjælp af Golfstrømmen. At Havalgerne i det hele taget kan 
drive meget langt omkring paa Havet, har man saa mange Ex- 
empler paa, og det er saa velkendt, at jeg ikke behøver nær¬ 
mere at komme ind herpaa. **) Naturligvis gælder dette særlig 
Alger med Luftblærer. For de Algers Vedkom mede, der mang¬ 
ler disse, er det vel altid vanskeligere i hvert Tilfælde ved egen 
Hjælp at komme omkring (dog mangler nedennævnte Gelidium 
cartilaginenm saadanne), men ved at voxe paa omdrivende Vrag¬ 
gods, Drivtømmer ete. kan de naturligvis føres vidt omkring. 
Mellem Shetland og Færøerne har jeg ofte fra Skib set flydende 
Tømmer, der var ganske dækket af en tæt Algevegetation. I 
Nolsøfjord tæt ved Thorshavn traf jeg en Gang paa en stor 
Planke, der var tæt overvoxet af Alger; blandt disse fandtes en 
stor Mængde veludviklede Alaria esculenta , paa hvis Lamina 
voxede talrige Litosiphon Laminariæ , endvidere tiere Ectocarpus- 
*) At ogsaa Frugter og Frø af Landplanter formodentlig kan være transportere¬ 
de til Færøerne ved Hjælp af omdrivende Alger, er vel ikke udelukket (cfr. Sernan- 
der 49, p. 46). 
**) Et Par Exempler skal jeg dog nævne. Gelidium cartilagineum, der hører hiem- 
me i det sydlige Atlanterhav, f. Ex. ved Kap, er fundet opskyllet dels paa Skotlands 
Kyster (og den anføres derfor ogsaa i ældre Floraer f. Ex. Edmo nston: Flora of 
Shetland) dels paa Norges Kyst, hvor den f. Ex. er funden af Gunnerus (cfr. 
Sernander p. 120). Den amerikanske Laminaria longicruris, der har luftfyldt Sti- 
pes, kan ved Hjælp af den føres viden om og er f. Ex. funden paa Jyllands Vestkyst, 
ved Bohuslån og Finmarken (cfr. Sernander 1. c.) Nu er det vel ikke udelukket, 
at nogle, ja maaske alle disse Fund af luftfyldte Laminariastilke kan stamme fra 
Færøerne eller Island, idet den der forekommende Laminaria færoensis har ganske 
lignende, luftfyldt Stipes; men umuligt er det naturligvis ikke, at det virkelig er den 
amerikanske Art, der har fundet Vej over Atlanterhavet. Er dette Tilfældet, er der 
naturligvis ogsaa Mulighed for Indvandring af Alger fra amerikansk Side til Færøerne. 
